CELEX: 62014FN0047
Language: ro
Date: 2014-05-20 00:00:00
Title: Cauza F-47/14: Acțiune introdusă la 20 mai 2014 – ZZ și ZZ/Comisia

7.7.2014   
            
            
               RO
            
            
               Jurnalul Oficial al Uniunii Europene
            
            
               C 212/47
            
         Acțiune introdusă la 20 mai 2014 – ZZ și ZZ/Comisia
   (Cauza F-47/14)
   2014/C 212/62
   Limba de procedură: franceza
   
      Părțile
   
   
      Reclamanți: ZZ și ZZ (reprezentant: S. Orlandi, avocat)
   
      Pârâtă: Comisia Europeană
   
      Obiectul și descrierea litigiului
   
   Anularea deciziilor privind transferul drepturilor de pensie ale reclamantului în sistemul de pensii al Uniunii care aplică noile DGA a articolelor 11 și 12 din anexa VIII la Statutul funcționarilor și obligarea Comisiei la despăgubirea reclamanților pentru prejudiciul care le-a fost cauzat prin soluționarea cu întârziere a cererilor lor de transfer al drepturilor de pensie ale acestora, rezultând din aplicarea DGA a articolului 11 din anexa VIII la statut din 3 martie 2011, iar nu a celei din 28 aprilie 2014
   
      Concluziile reclamanților
   
   
               —
            
            
               declararea drept ilegal și inaplicabil a articolului 9 din dispozițiile generale de aplicare a articolului 11 alineatul (2) din anexa VIII la statut;
            
         
               —
            
            
               anularea Deciziilor din 15 și 24 octombrie 2013 de a efectua calculul sporului drepturilor de pensie dobândite de reclamanți înainte de intrarea lor în serviciu, în cadrul transferului acestora în sistemul de pensii al instituțiilor Uniunii Europene, în temeiul dispozițiilor generale de aplicare a articolului 11 alineatul (2) din anexa VIII la statut din 2 martie 2011;
            
         
               —
            
            
               obligarea Comisiei la despăgubirea reclamanților pentru prejudiciul care le-a fost cauzat prin soluționarea cu întârziere a cererilor lor de transfer al drepturilor de pensie ale acestora, rezultând din aplicarea DGA a articolului 11 din anexa VIII la statut din 3 martie 2011, iar nu a celei din 28 aprilie 2014;
            
         
               —
            
            
               obligarea Comisiei la plata cheltuielilor de judecată.